sukhrobnurali/uzbek-legal-corpus huggingface dataset:
“KVARS” AKSIYADORLIK JAMIYATINING DAVLAT AKSIYALARI PAKETINI XORIJIY INVESTORGA SOTISH TOʻGʻRISIDA
(resolution, 2006-08-12)

Oʻzbekiston Respublikasi Prezidentining “2006–2008-yillarda davlat tasarrufidan chiqarish va xususiylashtirish jarayonlarini chuqurlashtirish toʻgʻrisida” 2006-yil 10-iyuldagi PQ-407-son qarorini bajarish yuzasidan Vazirlar Mahkamasi qaror qiladi: 1. Davlat mulkini xorijiy investorlarga sotish boʻyicha tender savdolari oʻtkazuvchi Davlat komissiyasining “Kvars” aksiyadorlik jamiyatining boshlangʻich 53 foizli aksiyalar paketining sotish bahosini tasdiqlash va uni xorijiy investor – “Carlton Group LLC” (AQSH) kompaniyasiga sotish toʻgʻrisidagi qaroriga rozilik berilsin. 2. Quyidagilar: Davlat mulkini xorijiy investorlarga sotish boʻyicha tender savdolari oʻtkazuvchi Davlat komissiyasi tomonidan 53 foiz aksiyalar uchun sotib olish toʻlovi 4,4 mln AQSH dollari miqdorida belgilanganligi; xorijiy investor tomonidan “Kvars” aksiyadorlik jamiyati davlat aksiyalari paketining oldi-sotdi shartnomasi kuchga kirgan vaqtdan boshlab bir yil mobaynida sotib olish toʻlovi, besh yil mobaynida teng ulushlarda 2,5 mln AQSH dollari miqdorida investitsiyalarni amalga oshirish boʻyicha majburiyatlar qabul qilganligi maʼlumot uchun qabul qilinsin. 3. Belgilab qoʻyilsinki, “Carlton Group LLC” (AQSH) kompaniyasi tomonidan sotib olingan “Kvars” aksiyadorlik jamiyatining 53 foiz aksiyalari Kvars” aksiyadorlik jamiyati davlat aksiyalari paketining oldi-sotdi shartnomasida belgilangan tartibda sotib olish toʻlovi toʻlangan va investitsiya majburiyatlari bajarilgandan keyingina uning mulkiga oʻtadi. Oʻzbekiston Respublikasi Davlat mulki qoʻmitasi ikki hafta muddatda xorijiy investor tomonidan koʻrsatib oʻtilgan shartlar va qabul qilingan majburiyatlar bajarilishini taʼminlaydigan javobgarlik chora-tadbirlari boʻlgan Kvars” aksiyadorlik jamiyati davlat aksiyalari paketining oldi-sotdi shartnomasini imzolasin. 5. Oʻzbekiston Respublikasi Tashqi iqtisodiy faoliyat milliy banki: “Kvars” aksiyadorlik jamiyati hamda “Oʻzqurilishmateriallari” aksiyadorlik kompaniyasi bilan birgalikda bir oy muddatda “Carlton Group LLC” (AQSH) kompaniyasi bilan 2000-yil 29-martdagi kredit shartnomasiga “Kvars” aksiyadorlik jamiyatining Tashqi iqtisodiy faoliyat milliy banki tomonidan qayta moliyalashtirilgan xorijiy kreditni qoplash yuzasidan majburiyatlari boʻyicha “Carlton Group LLC” (AQSH) kompaniyasining umumiy qarzdor sifatidagi majburiyatlarini nazarda tutuvchi qoʻshimcha bitim tuzsin; ushbu kredit boʻyicha muddati oʻtib ketgan qarzdorlikning qolgan qismi tarkibini 2012-yil 1-yanvargacha boʻlgan muddatga oʻzgartirsin. 6. Oʻzbekiston Respublikasi Moliya vazirligi Tashqi iqtisodiy faoliyat milliy banki hamda “Kvars” aksiyadorlik jamiyati oʻrtasida tuzilgan kredit shartnomasiga qoʻshimcha bitimga, unga qoʻshimchalar va oʻzgartirishlarni hisobga olgan holda, ilgari berilgan Oʻzbekiston Respublikasi kafolatining amal qilishini joriy etsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
RADIOELEKTRON VOSITALAR VA YUQORI ChASTOTALI QURILMALARNI OʻZBEKISTON RESPUBLIKASI HUDUDIDA OLISh (BERISh), LOYIHALASh, QURISh (OʻRNATISh), IShLATISh HAMDA ChET ELLARDAN OLIB KIRISh TARTIBIGA RIOYA QILINIShI USTIDAN NAZORATNI TAShKIL ETIShDA VAZIRLIK VA IDORALARNING OʻZARO HAMKORLIGI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2021-03-31)

Oʻzbekiston Respublikasi Prezidentining 2006-yil 21-apreldagi “Moliya-iqtisodiy, soliq sohasidagi jinoyatlarga, jinoiy faoliyatdan olingan daromadlarni legallashtirishga qarshi kurashishni kuchaytirish chora-tadbirlari toʻgʻrisida”gi PQ-331-sonli qaroriga muvofiq Oʻzbekiston aloqa va axborotlashtirish agentligi, Oʻzbekiston Respublikasi Tashqi ishlar vazirligi, Ichki ishlar vazirligi, Milliy xavfsizlik xizmati, Davlat bojxona qoʻmitasi, Davlat soliq qoʻmitasi qaror qiladi: 1. “Radioelektron vositalar va yuqori chastotali qurilmalarni Oʻzbekiston Respublikasi hududida olish (berish), loyihalash, qurish (oʻrnatish), ishlatish hamda chet ellardan olib kirish tartibiga rioya qilinishi ustidan nazoratni tashkil etishda vazirliklar va idoralarning oʻzaro hamkorligi toʻgʻrisida”gi nizomning (2005-yil 23-dekabr, roʻyxat raqami 1532) 5 va 23-bandlaridagi “Oʻzbekiston Respublikasi Bosh prokuraturasi huzuridagi Soliq va valyutaga oid jinoyatlarga qarshi kurashish departamenti” soʻzlari “Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy faoliyatdan olingan daromadlarni legallashtirishga qarshi kurashish departamenti” soʻzlariga almashtirilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin amalga joriy etilsin.
Maxsus soʻyish korxonalarida va maydonchalarida chorva mollari soʻyish, chorva mollarni soʻyish bilan shugʻullanuvchi shaxslarga ruxsat guvohnomalari berish va roʻyxatga olish tartibi toʻgʻrisidagi nizomni tasdiqlash haqida
(resolution, 2018-02-27)

Oʻzbekiston Respublikasi Prezidentining 2006-yil 23-martdagi “Shaxsiy yordamchi, dehqon va fermer xoʻjaliklarida chorva mollarini koʻpaytirishni ragʻbatlantirish chora-tadbirlari toʻgʻrisida”gi PQ–308-sonli qarori ijrosini taʼminlash maqsadida qaror qilamiz: 1. Maxsus soʻyish korxonalarida va maydonchalarida chorva mollari soʻyish, chorva mollarni soʻyish bilan shugʻullanuvchi shaxslarga ruxsat guvohnomalari berish va roʻyxatga olish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kundan keyin kuchga kiradi. 3. Ushbu qarorning bajarilishini nazorat qilish Oʻzbekiston Respublikasi Bosh davlat veterinariya inspektori T. Omarov va Oʻzbekiston Respublikasi Bosh davlat sanitariya vrachi B. Niyazmatov zimmalariga yuklatilsin.
SAVDO ShOXOBChALARI VA BOZORLARDA GOʻShT MAHSULOTLARINI SOTIShGA QOʻYILADIGAN TALABLAR TOʻGʻRISIDAGI YOʻRIQNOMANI TASDIQLASh HAQIDA
(resolution, 2018-02-28)

Oʻzbekiston Respublikasi Prezidentining 2006-yil 23-martdagi “Shaxsiy yordamchi, dehqon va fermer xoʻjaliklarida chorva mollarini koʻpaytirishni ragʻbatlantirish chora-tadbirlari toʻgʻrisida”gi PQ–308-sonli qarori ijrosini taʼminlash maqsadida qaror qilamiz: 1. Savdo shoxobchalari va bozorlarda goʻsht mahsulotlarini sotishga qoʻyiladigan talablar toʻgʻrisidagi yoʻriqnoma ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kundan keyin kuchga kiradi.
OʻZBEKISTON RESPUBLIKASI BOJXONA ChEGARASI ORQALI MAGISTRAL GAZ OʻTKAZISh QUVURLARIDA OLIB OʻTILAYOTGAN TABIIY GAZNI BOJXONA NAZORATI VA BOJXONA RASMIYLAShTIRUVIDAN OʻTKAZISh TARTIBI HAQIDAGI NIZOMNI TASDIQLASh TOʻGʻRISIDA
(resolution, 2021-04-10)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga muvofiq hamda Oʻzbekiston Respublikasi bojxona chegarasi orqali magistral gaz oʻtkazish quvurlarida olib oʻtilayotgan tabiiy gazni bojxona nazorati va bojxona rasmiylashtiruvidan oʻtkazish maqsadida, Oʻzbekiston Respublikasi Davlat bojxona qoʻmitasi qaror qiladi: 1. “Oʻzbekiston Respublikasi bojxona chegarasi orqali magistral gaz oʻtkazish quvurlarida olib oʻtilayotgan tabiiy gazni bojxona nazorati va bojxona rasmiylashtiruvidan oʻtkazish tartibi haqida”gi Nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olinganidan soʻng oʻn kun muddat oʻtgach kuchga kiritilsin.
XALQARO SHARTNOMANI TASDIQLASH TOʻGʻRISIDA
(resolution, 2006-08-09)

1. Shanxay hamkorlik tashkilotiga aʼzo davlatlar hukumatlari oʻrtasida 2006-yil 15-iyunda Shanxay shahrida imzolangan taʼlim sohasida hamkorlik haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2018-06-07)

“Xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. 2006-yilning 15-iyunida Shanxay shahrida (XXR) imzolangan quyidagi xalqaro shartnomalar tasdiqlansin: Shanxay hamkorlik tashkilotiga aʼzo davlatlar hududida terrorchilikka qarshi birgalikdagi tadbirlarni tashkil etish va oʻtkazish tartibi toʻgʻrisidagi Bitim; Terrorizm, separatizm va ekstremizm kabi faoliyatga daxldor shaxslarning Shanxay hamkorlik tashkilotiga aʼzo davlatlar hududiga suqulib kirish yoʻllarini aniqlash va toʻsish sohasida hamkorlik qilish toʻgʻrisidagi Bitim; Shanxay hamkorlik tashkilotining Mintaqaviy antiterroristik tuzilmasida axborotni texnikaviy muhofaza qilish toʻgʻrisidagi Bitim. 2. Oʻzbekiston Respublikasi Davlat xavfsizlik xizmati mazkur qarorda koʻrsatilgan xalqaro shartnomalar sifatli amalga oshirilishi uchun javobgar boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi (V. Norov) Shanxay hamkorlik tashkiloti Kotibiyatiga mazkur qarorda qayd etib oʻtilgan xalqaro shartnomalar kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining ularda koʻzda tutilgan majburiyatlari ijrosi ustidan nazoratni taʼminlasinlar. 5. Mazkur qarorning ijrosini nazorat qilish Oʻzbekiston Respublikasi Prezidenti huzuridagi Milliy xavfsizlik kengashi Kotibi M. Atayev zimmasiga yuklansin.
SOLIQ TOʻLOVChILARGA AXBOROT XIZMATI KOʻRSATISh VA DAVLAT SOLIQ XIZMATI ORGANLARINING AXBOROT TIZIMINI YaNADA TAKOMILLAShTIRISh TOʻGʻRISIDA
(resolution, 2021-02-22)

Davlat soliq xizmati organlarining zamonaviy axborot-kommunikatsiya texnologiyalarini qoʻllagan holda soliq toʻlovchilarga axborot xizmatlari koʻrsatishni yanada takomillashtirish, xoʻjalik yurituvchi subyektlar tomonidan moliyaviy hisobotlar va hisob-kitoblar taqdim etishda elektron hujjat aylanishini joriy etish maqsadida Vazirlar Mahkamasi qaror qiladi: 1. “Elektron raqamli imzo toʻgʻrisida”gi Oʻzbekiston Respublikasi Qonuniga hamda boshqa qonun hujjatlariga muvofiq soliq toʻlovchilar tomonidan zamonaviy axborot-kommunikatsiya texnologiyalari qoʻllanilgan holda davlat soliq xizmati organlariga moliyaviy hisobotlar va hisob-kitoblarni taqdim etish amaliyoti joriy etilishiga koʻmaklashadigan zarur normativ-huquqiy baza yaratilganligi maʼlumot uchun qabul qilinsin. 2. 2006—2010-yillarda soliq toʻlovchilarga axborot xizmati koʻrsatish va davlat soliq xizmati organlarining axborot tizimini takomillashtirish dasturi ilovaga muvofiq maʼqullansin. Oʻzbekiston Respublikasi Davlat soliq qoʻmitasi tegishli vazirliklar va idoralar bilan birgalikda 2006—2010-yillarda soliq toʻlovchilarga axborot xizmati koʻrsatish va davlat soliq xizmati organlarining axborot tizimini takomillashtirish dasturida nazarda tutilgan tadbirlar bajarilishiga doir ishlar tashkil etilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Xalqaro shartnomalarga qoʻshilish toʻgʻrisida
(resolution, 2014-12-26)

“Oʻzbekiston Respublikasining xalqaro shartnomalari toʻgʻrisida” Oʻzbekiston Respublikasi Qonunining 21-moddasiga muvofiq: 1. Oʻzbekiston Respublikasi quyidagilarga: Rossiya Federatsiyasi, Belarus Respublikasi, Qozogʻiston Respublikasi va Qirgʻiziston Respublikasi oʻrtasida 1996-yil 29-martda Moskva shahrida imzolangan iqtisodiy va gumanitar sohalarda integratsiyalashuvni chuqurlashtirish toʻgʻrisidagi Shartnomaga; Belarus Respublikasi, Qozogʻiston Respublikasi, Qirgʻiziston Respublikasi va Rossiya Federatsiyasi oʻrtasida 1998-yil 22-yanvarda Moskva shahrida imzolangan Transport uyushmasini tuzish toʻgʻrisidagi Bitimga; 1996-yilning 29-martida imzolangan iqtisodiy va gumanitar sohalardagi integratsiyalashuvni chuqurlashtirish toʻgʻrisidagi Shartnomada qatnashuvchi davlatlarning jismoniy shaxslari tomonidan pul oʻtkazmalarini amalga oshirish tartib-qoidalarini soddalashtirish haqida 1998-yil 24-noyabrda Moskva shahrida imzolangan Protokolga; 1996-yilning 29-martida imzolangan iqtisodiy va gumanitar sohalardagi integratsiyalashuvni chuqurlashtirish toʻgʻrisidagi Shartnomada qatnashuvchi davlatlar oʻrtasida pochta joʻnatmalari va erkin obuna hamda davriy nashrlarni yetkazib berish tartib-qoidalarini soddalashtirish haqida 1998-yil 24-noyabrda Moskva shahrida imzolangan Protokolga; 1996-yilning 29-martida imzolangan iqtisodiy va gumanitar sohalardagi integratsiyalashuvni chuqurlashtirish toʻgʻrisidagi Shartnomada qatnashuvchi davlatlar hududlarida televideniye va radio dasturlarini tarqatish uchun qulay shart-sharoitlar yaratish haqida 1999-yil 26-fevralda Moskva shahrida imzolangan Bitimga; Yevroosiyo iqtisodiy hamjamiyati doirasida sugʻurta sohasida hamkorlik qilish toʻgʻrisidagi 2003-yil 27-aprelda Dushanbe shahrida imzolangan Bitimga; Yevroosiyo iqtisodiy hamjamiyatiga aʼzo davlatlarning kutubxona ishi sohasidagi hamkorligi toʻgʻrisida 2003-yil 28-oktabrda Moskva shahrida imzolangan Bitimga qoʻshilsin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-qoidalarini bajargani toʻgʻrisida depozitariyga tegishli bildirishnoma yoʻllasin. 3. Mazkur xalqaro shartnomalar Oʻzbekiston Respublikasi uchun kuchga kirgandan soʻng: Oʻzbekiston Respublikasi Bosh vaziri oʻrinbosarlari hamda tegishli vazirlik va idoralarning rahbarlari belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar; Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga ushbu xalqaro shartnomalardan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
RAHBAR VA PEDAGOG KADRLARNI ATTESTATSIYADAN OʻTKAZISh VA ULARGA MALAKA TOIFALARI BERISh TARTIBI TOʻGʻRISIDA NIZOMGA OʻZGARTIRISh KIRITISh HAQIDA
(resolution, 2016-05-30)

Taʼlim muassasalarida toʻplangan tajribalarni inobatga olgan holda qaror qilamiz: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi, Vazirlar Mahkamasi huzuridagi Davlat test markazining 2005-yil 30-dekabrdagi 106, 43 va 01-356-sonli qarori bilan tasdiqlangan Rahbar va pedagog kadrlarni attestatsiyadan oʻtkazish va ularga malaka toifalari berish tartibi toʻgʻrisidagi nizomning (2006-yil 18-yanvar, roʻyxat raqami 1540 — Oʻzbekiston Respublikasi Qonun hujjatlari toʻplami, 2006-yil, 3-son, 19-modda) 58-bandining toʻrtinchi xatboshi quyidagi tahrirda bayon etilsin: “taʼlim muassasalari pedagog kadrlariga — Qoraqalpogʻiston Respublikasi Xalq taʼlim vazirligi, viloyatlar xalq taʼlim boshqarmalari va Toshkent shahar xalq taʼlim Bosh boshqarmasida”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin.
OʻZBEKISTON RESPUBLIKASI TIJORAT BANKLARI ELEKTRON TIZIMLARIDA AXBOROTNI MUHOFAZA QILISh TOʻGʻRISIDAGI NIZOMNI TASDIQLASh HAQIDAGI QARORGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2020-03-10)

“Avtomatlashtirilgan bank tizimida axborotni muhofaza qilish toʻgʻrisida”gi Oʻzbekiston Respublikasi Qonunining qabul qilinishi munosabati bilan, Boshqaruv qaror qiladi: 1. Markaziy bank Boshqaruvining 2006-yil 17-yanvardagi 1/8-sonli “Oʻzbekiston Respublikasi tijorat banklari elektron tizimlarida axborotni muhofaza qilish toʻgʻrisidagi nizomni tasdiqlash haqida”gi qaroriga (2006-yil 13-mart, roʻyxat raqami 1552) ilovaga muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kundan keyin kuchga kiradi. 1. “Oʻzbekiston Respublikasi tijorat banklari elektron tizimlarida axborotni muhofaza qilish toʻgʻrisidagi nizomni tasdiqlash haqida”gi qaror boʻyicha: a) nomlanishdagi “elektron tizimlarida” soʻzlari “avtomatlashtirilgan bank tizimlarida” soʻzlari bilan almashtirilsin; b) muqaddimadagi “elektron tizimlarida” soʻzlari “avtomatlashtirilgan bank tizimlarida” soʻzlari bilan almashtirilsin; v) 1-banddagi “elektron tizimlarida” soʻzlari “avtomatlashtirilgan bank tizimlarida” soʻzlari bilan almashtirilsin. 2. “Oʻzbekiston Respublikasi tijorat banklari elektron tizimlarida axborotni muhofaza qilish toʻgʻrisida”gi nizom boʻyicha: a) nomlanishdagi “elektron tizimlarida” soʻzlari “avtomatlashtirilgan bank tizimlarida” soʻzlari bilan almashtirilsin; b) muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi, “Arxivlar toʻgʻrisida”gi, “Elektron toʻlovlar toʻgʻrisida”gi, “Axborotlashtirish toʻgʻrisida”gi, “Elektron hisoblash mashinalari dasturlari va maʼlumotlar bazasini huquqiy muhofazalash toʻgʻrisida”gi, “Bank siri toʻgʻrisida”gi, “Elektron raqamli imzo toʻgʻrisida”gi va “Avtomatlashtirilgan bank tizimida axborotni muhofaza qilish toʻgʻrisida”gi qonunlariga muvofiq ishlab chiqilgan.” v) 1-banddagi “elektron tizimlarida” va “elektron tizimlarning” jumlalari mos ravishda “avtomatlashtirilgan bank tizimlarida” va “avtomatlashtirilgan bank tizimlarining” jumlalari bilan almashtirilsin. 3. Nizomning II boʻlimi quyidagi 3-band bilan toʻldirilsin: “3. Tijorat banklarida avtomatlashtirilgan bank tizimida axborotni muhofaza qilish xizmati tashkil etiladi. Avtomatlashtirilgan bank tizimida axborotni muhofaza qilish Oʻzbekiston Respublikasining “Avtomatlashtirilgan bank tizimida axborotni muhofaza qilish toʻgʻrisida”gi Qonuniga muvofiq amalga oshiriladi.”. 4. Nizomning 3—29-bandlari 4—30-bandlar deb hisoblansin. Mazkur oʻzgartirish va qoʻshimchalar Oʻzbekiston aloqa va axborotlashtirish agentligi bilan kelishilgan.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI DAVLAT SOLIQ QOʻMITASINING SOLIQ AKADEMIYASINI TAShKIL ETISh TOʻGʻRISIDA” 2001 YIL 10 YaNVARDAGI 16-SON QARORIGA OʻZGARTIRISh KIRITISh HAQIDA
(resolution, 2018-09-05)

Oʻzbekiston Respublikasi Prezidentining “Oʻzbekiston Respublikasi Davlat soliq qoʻmitasining Soliq akademiyasi faoliyatini tashkil etishni takomillashtirish chora-tadbirlari toʻgʻrisida” 2006-yil 3-iyuldagi PQ-397-son qaroriga muvofiq Vazirlar Mahkamasi qaror qiladi: Vazirlar Mahkamasining “Oʻzbekiston Respublikasi Davlat soliq qoʻmitasining Soliq akademiyasini tashkil etish toʻgʻrisida” 2001-yil 10-yanvardagi 16-son qarori 1-bandining uchinchi xatboshi quyidagi tahrirda bayon qilinsin (Oʻzbekiston Respublikasi QT, 2001-y., 1-son, 1-modda): “Akademiya soliq xizmatlari uchun kadrlar tayyorlash tizimidagi ishlarni muvofiqlashtirishni taʼminlovchi, davlat soliq xizmati organlari kadrlarini tayyorlash va ularning malakasini oshirish boʻyicha respublika ilmiy-metodik markazi va oliy taʼlim muassasasi hisoblanadi”.
FINLYaNDIYA RESPUBLIKASI BILAN HAMKORLIKNI YaNADA KENGAYTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi va Finlyandiya Respublikasi Tashqi ishlar vazirligi oʻrtasidagi siyosiy maslahatlar davomida erishilgan bitimlarni toʻliq hajmda va oʻz vaqtida amalga oshirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi va Finlyandiya Respublikasi oʻrtasida yaqin istiqboldagi hamkorlikni yanada rivojlantirish boʻyicha Tadbirlar rejasi (keyingi oʻrinlarda Tadbirlar rejasi deb ataladi) ilovaga muvofiq tasdiqlansin. 2. Vazirliklar va idoralarning Tadbirlar rejasini bajarish boʻyicha faoliyatini muvofiqlashtirish Oʻzbekiston Respublikasi Tashqi ishlar vazirligiga yuklansin. 3. Vazirliklar va idoralar rahbarlari Tadbirlar rejasida nazarda tutilgan bandlarning oʻz vaqtida va sifatli bajarilishini taʼminlasin, ularning amalga oshirilishi yuzasidan har chorakda Vazirlar Mahkamasiga va Oʻzbekiston Respublikasi Prezidenti huzuridagi Milliy xavfsizlik kengashi apparatiga axborot taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
RESPUBLIKA KON QAZISh KORXONALARIDA KON-TRANSPORT TEXNIKASINI MODERNIZATSIYA QILISh ChORA-TADBIRLARI TOʻGʻRISIDA
(resolution, 2020-09-28)

Respublika kon qazish korxonalari texnologik avtotransport parkini bosqichma-bosqich modernizatsiya qilishni taʼminlash, ular uchun ehtiyot qismlar va agregatlar ishlab chiqarishni mahalliylashtirish maqsadida: 1. 2006 — 2010-yillarda Belorussiya avtomobil zavodining koʻp yuk koʻtaradigan agʻdarma avtomashinalarini respublika kon qazish korxonalari tomonidan xarid qilish Dasturi 1-ilovaga* muvofiq maʼqullansin. Oʻzbekiston Respublikasi Iqtisodiyot vazirligi, Moliya vazirligi belgilangan tartibda 2006-yil va keyingi yillardagi Investitsiya dasturiga hamda qurilishlarning manzilli roʻyxatiga ushbu Dasturga muvofiq ixtisoslashgan karyer texnikasi sotib olishni alohida satr bilan kiritilishini taʼminlasin. 2. Agʻdarma mashinalar xarid qilishning tasdiqlangan Dasturiga muvofiq, Navoiy mashinasozlik zavodida 2007 — 2010-yillarda 2-ilovaga* muvofiq bosqichma-bosqich Belorussiya avtomobil zavodi agʻdarma mashinalariga butlovchi detal va uzellar ishlab chiqarishni mahalliylashtirish taʼminlanishi maʼlumot uchun qabul qilinsin. Navoiy KMK mahalliy xomashyo negizida tayyor mahsulot, butlovchi buyum va materiallar ishlab chiqarishni mahalliylashtirish Dasturiga ixtisoslashgan karyer texnikasiga ayrim detallar va uzellar ishlab chiqarishni oʻzlashtirish loyihalarini kiritish boʻyicha Vazirlar Mahkamasiga belgilangan tartibda takliflar kiritsin. 3. Navoiy KMK, “Olmaliq KMK” OAJ va “Oʻzbekkoʻmir” OAJ 2010-yilning 31-dekabrigacha import qilinadigan karyer agʻdarma mashinalari, loyiha hujjatlari, ularga xizmat koʻrsatish va taʼmirlash uchun alohida hukumat qarorlari boʻyicha olib kelinadigan moddiy-texnika resurslari bojxona toʻlovlari (bojxona rasmiylashtiruvi yigʻimlaridan tashqari) toʻlashdan ozod qilinsin. 4. Mazkur Qarorning ijrosini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.